**Pályázati felhívás Látópont Cím elnyerésére**

**a közösségi művelődésben**

**Pályázati cél:**

* **Látópontok létrehozása, stabilizálása**, amelyek képesek és felkészültek arra, hogy a helyi jó gyakorlataikat, közösségi kezdeményezéseiket rendszeresen megismertessék Látóutak formájában az érdeklődőkkel. Az általuk a közösségi művelődés terén végzett jó gyakorlatok adaptálását segítik azzal, hogy bemutatják társadalom- és gazdaságfejlesztő tevékenységük eredményeit is.
* A Látópont a jó gyakorlatok megismertetésén keresztül új ismereteket, tapasztalatokat tud átadni, kapcsolatokat épít, segíti a **cselekvésen alapuló tudás- és tapasztalatszerzést**.
* A **Látópont Cím** elnyerése rangot jelent. A helyi jó gyakorlatok, tapasztalatok átadása tudatosságot, átgondoltságot és felelős gondolkodást feltételez. Felkészültséget jelent csoportok fogadására, igény szerinti – az átadást segítő – programok szervezésére.
* A Látópont Címet elnyert települések alkotják a **Látópontok Hálózatát**, amelynek bővítését évről-évre rendszeresen kiírásra kerülő pályázati lehetőséggel biztosítjuk.
* A Hálózat tagjai, a Cím-birtokos szervezetek, települések rövid szakmai ismertetővel, fotóval az **Egyesület honlapján (https://kozosertek.hu/latopontok)** nyilvánosan elérhetőek.
* A Látópontok Hálózatának tagjaihoz látogathatunk el a (2022-ben elsőként kiírt látóút pályázatok mintájára kiírásra kerülő) 2023. évi látóút pályázatok segítségével.

**Pályázók köre**: az 1997. évi CLX. tv. 77. § (5), valamint 78/H. § (1) hatálya alá eső közösségi színterek, közművelődési intézmények, szervezetek vagy fenntartójuk; illetve olyan civil szervezetek, amelyek rendelkeznek közművelődési megállapodással. További feltétel, hogy pályázó szervezet legalább egy képviselője legyen tagja a Magyar Közösségépítők Értékszövetsége Egyesületnek, valamint a pályázó szervezet igazolja, hogy a pályázat benyújtását megelőző évről benyújtotta az OSAP 1438 közművelődési statisztikát (határon túli szervezetek esetében nem releváns).

**Pályázati feltételek:**

Pályázati adatlap kitöltése és a bemutatni kívánt, a közösségi művelődés terén végzett jó gyakorlatok részletes ismertetése a szakmai kritériumok alapján.

Kötelező melléklet: fotók (max. 5 db), OSAP közművelődési statisztika benyújtásának igazolása. (határon túli szervezetek esetében nem releváns).

**A pályázati beadási időszak:** **2022. október 12. - 2022. november 15.**

**Pályázat benyújtása**: Aláírt, lepecsételt pályázati adatlapot és mellékleteit kérjük, küldje meg elektronikusan PDF formátumban az alábbi címre: [kozosertek2019@gmail.com](mailto:kozosertek2019@gmail.com).

Kérjük, a levél tárgya ez legyen: **Látópont Cím pályázat**

**Támogatott pályázatok száma:** nem meghatározott, azok a szervezetek, amelyek megfelelnek a szakmai kritériumoknak, megkaphatják a Látópont Címet.

**Elbírálás szempontjai:**

* pályázó megfelel a pályázati célban megfogalmazott kritériumoknak,
* új ismereteket, adaptálható tapasztalatokat oszt meg a közösségi művelődés terén,
* a jó gyakorlat közművelődési alapszolgáltatáshoz kapcsolódik,
* rendelkezésre állnak a feltételek ahhoz, hogy a pályázó rendszeresen fogadjon Látóutakat.

A pályázatokat 3 tagú Bíráló Bizottság értékeli, a döntés után minden pályázót értesítünk az eredményről. A Bíráló Bizottság döntés előtt kikérheti a közművelődési szakmai szervezetek véleményét is. A Bizottság háromféle döntést hozhat: Látópont Cím odaítélése, további információk bekérése a pályázótól, a pályázat elutasítása.

A döntés és kiértesítés várható határideje: 2022. december 20.

**Tájékoztatjuk a pályázókat, hogy a Látópont Cím elnyerése 3 évre szól: 2023. január 1 – 2025. december 31. Az időszak lejártát követően a Címet meg kell újítani.**

**További információ:** [**www.kozosertek.hu**](http://www.kozosertek.hu)**;** [**kozosertek2019@gmail.com**](mailto:kozosertek2019@gmail.com)**.**

Kérdések esetén kereshető a Látópont munkacsoport elnöke, Jantyik Zsolt (ecseg64@gmail.com), és társelnöke, Fróna Katalin (frona.kata@ankk.hu).